Dala_FM news - March 7, 2021 - 9am
Language: Dholuo | Genre: News

﻿
Evaluation Only. Created with Aspose.Words. Copyright 2003-2022 Aspose Pty Ltd.
9AM DALA FM NEWS 7TH MARCH 2021
HEADLINE
NATIONAL
MASIRA MAR APIKO
JARIEMB APIKO MORO OTHO KANYOKANYO TO JI 2 OINYORE MARACH BANG’ APIKNI 2 TUOMORE E APAYA MA RUNYENJES- GICHICHE E COUNTY MA EMBU.
JONENO LERO NI JA APIKO MA OWITO NGIMANE NE RIEMBO MATEK KENDO BAYO YO MA OTUOMO APIKO MACHIELO.
JOGO MANE OINYORE YUDO THIETH.
KUOM MAR JOSIASA
JOSIASA MAPACHOKA OSEKUOM WECHE SIASA MAG TULO MAKET GIMANYOCHA ONENORE EYIERO MAADUNDO MANE OBAG TICH 4.
GOVERNOR E COUNTY MA MACHAKOS DR.ALFRED MUTUA OLERO NI ONGE DONGRUOK MABIRO BEDO EPACHOKA PONONO JOTELO OK OWEYO SIASA MAG TULO KOD POGO JOPINY.
KOLOSO E COUNTY MA THARAKA NITHI, DR.MUTUA NE OLERO NI EN EMA ONYALO RIEYO TELO MAPACHOKA KA OKUAYO JOPINY OBI OMIYE OMBULU HIGA MANYIEN ELARO KOM KER.
JELA
MIGAWO MAR JELA OKETO CHIENRO MABIRO NENO NI MABUSE MA WAKEYNI BEDO KOD LONY MAG TIJE MAGINYALO TIM KAGIWUOK EOD ANG’ECH KENDO GENG’O NYALO MARGI MAR DOK EOD ANG’ECH KENDO.
CHIENRO MAKAMGO OCHAK GI MIGAWO MAR DOHO KOD RIWRUOGE MAG OGANDA GIDUARO MAR PUONJO MABUSE MA WAKEYNI TIJE LWEDO MANYALO KONYOGI KAGIWUOK EOD ANG’ECH.
JUSTINA MWANG’OMBE EN APISA MAR DOHO E COUNTY MA BUSIA.
WACH MAKAMANO OPUO GI JANG’AD BUCHE E DOHO MA BUSIA LUCY AMBASI MA OLERO NI JOPINY ONEGO OBED GICHUNY MAR RUAKO EGWENG’ JOGO MA IGONYO EUTE ANG’ECH.
OBILA MA SUNA WEST, MIGORI COUNTY PEDHO JAGO MAJAHIGNI 40 MANE OWANG’O OT MANE ODAKE GI JAHERANE MAJAHIGNI 30.
JAGONO NE OWANG’O ODNO MA OPANGO EGWENGE MAG ORUBA.
JALUP RUOTH MAGWENG’NO CHARLES OUMA OLERO NI DANCUN OKINYI NE OWANG’O ODNO MIDHIAMBO MANYORO KINDE MA JAHERANENO MAMIYO NE ONGE KA MWANDU NE OWANG’ DUTO EODNO.
NONRO DHI NYIME EWACHNO.
WALTER OWINO
PINY OWACHO ONYIS OGOL OKO NYING KAMBI SUKARI MA SONY EKIND KEMBE MAPINY OWACHO CHANO KETO ELWET JI GIWEGI.
JAOD BURA MA AWENDO MIGOSI WALTER OWINO SIRAWA OLERO NI KAMBINO MA SONY DWARO SIR MAR OMENDA MONDO OCHUNG’ KIEN EREGO NIANG’.

KOLOSO EGWENGE MAG AWENDO, MIGOSI OWINO OLERO NI  USO KEMBE PINY OWACHO OK NYAL BEDO MAYOT.
ONYISO JOSIASA E MIGORI COUNTY OWEK KETO SIASA EWACH KAMBI MA SONY.
VICE CHANCELLOR MAR MBALARIANY MA JARAMOGI OGINGA ODINGA UNIVERSITY OF SCIENCE AND TECHNOLOGY OPUO KUOM CHIERO CHIENRO MAG DONGRUOK E ALUORA MAR HOMAHILLS E WEST KARACHUONYO.
PHILIP OSEWE: DEVELOPMENT WEST KARACHUONYO
-JAGORO E HB COUNTY MIGOSI ISAIAH OGWE OSINGO TING’O MALO DONGRUOK MINE KOD OJENDE KA OBI OYIERE E KOM GOVERNOR E HB COUNTY EYIERO MABIRO.
PHILIP OSEWE: ISAYA OGWE
-JONYUOL E HB COUNTY OJIW OMIPEK SOMB NYITHINDO.
IPINJE MAOKO
OD BUCH SENATE MAR PINY AMERICA OPUODHO BUDGET MAR DOLLAR TRILLION 1.9 MADHI SIRO JOPINYNO KAACHIEL KOD KEDO GI TUO MAR CORONA.
BUDGET MAKAMANO NE OKADHO E SENATE KATA OBEDO NI SENATORS MAG REPUBLICAN NE OGOYO OMBULU MAKWEDE.
OD BURA MAPINY MABENDE THOTHGI GIN JO DEMOCRATS MASIRO JATEND PINYNO MOLUOR JOE BIDEN IGENO MAR PUODHO BUDGEDNO TICH 2 MABIRONI.
MIGOSI BIDEN OLERO SIR MANE BUDGEDNO OYUDO E SENATE KAKA ONDAMO MOKUONGO MADUONG’ MA OGOYO EDUACHE MAR KEDO GI TUO MAR CORONA MASANI OSENEGO JI GANA 523 EPINY AMERICA.
BATH PESANO IDHI POG JO AMERICA ACHIEL KA CHIEL MAR KONYOGI ELWET CORONA KA MAMAKO IDHI KET EWECHE NG’IYO KAKA INYALO KED GI CORONA.



Created with an evaluation copy of Aspose.Words. To discover the full versions of our APIs please visit: https://products.aspose.com/words/